CELEX: 32003D0403
Language: lv
Date: 2003-05-26 00:00:00
Title: Padomes Lēmums (2003. gada 26. maijs), ar kuru groza Lēmumu 2003/17/EK par tādu lauka apskašu atbilstību, ko veic attiecībā uz sēklu ražošanai paredzētiem augiem trešās valstīs un par trešās valstīs ražotu sēklu līdzvērtīgumuDokuments attiecas uz EEZ

Svarīgs juridisks paziņojums

|

32003D0403

Oficiālais Vēstnesis L 141 , 07/06/2003 Lpp. 0023 - 0024

		Padomes Lēmums(2003. gada 26. maijs),ar kuru groza Lēmumu 2003/17/EK par tādu lauka apskašu atbilstību, ko veic attiecībā uz sēklu ražošanai paredzētiem augiem trešās valstīs un par trešās valstīs ražotu sēklu līdzvērtīgumu(Dokuments attiecas uz EEZ)(2003/403/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību [1] un jo īpaši tās 16. panta 1. punktu,ņemot vērā Padomes 1966. gada 14. jūnija Direktīvu 66/402/EEK par graudaugu sēklu tirdzniecību [2] un jo īpaši tās 16. panta 1. punktu,ņemot vērā Padomes 2002. gada 13. jūnija Direktīvu 2002/57/EK par eļļas augu un šķiedraugu sēklu tirdzniecību [3] un jo īpaši tās 20. panta 1. punktu,ņemot vērā Komisijas priekšlikumu,tā kā:(1) Padome Lēmumā 2003/17/EK [4] ir noteikusi, ka dažās trešās valstīs veiktās lauka apskates attiecībā uz dažu sugu sēklu ražošanai paredzētiem augiem un trešās valstīs saražotās sēklas atbilst nosacījumiem, kas iekļauti Direktīvās 66/401/EEK, 66/402/EEK un 2002/57/EK, kā arī Padomes 2002. gada 13. jūnija Direktīvā 2002/54/EK par biešu sēklu tirdzniecību [5].(2) Konstatēts, ka Lietuvā attiecībā uz vairākām augu sugām arī ir sēklu kontroles normas, kuras paredz sēklu audzēšanas laikā veikt oficiālas lauka apskates.(3) Šīs normas principā nosaka, ka sēklas var oficiāli sertificēt un sēklu iepakojumus var oficiāli noslēgt saskaņā ar ESAO sertifikācijas kārtību starptautiskajai tirdzniecībai paredzētu sēklu šķirnēm. Minētās normas arī paredz sēklu paraugu ņemšanu un sēklu kontroli saskaņā ar Starptautiskās sēklu kontroles asociācijas (ISTA) metodēm.(4) Šo normu pārbaude un veids, kā tās piemēro Lietuvā, rāda, ka sēklu ražošanai paredzēto augu lauka pārbaude atbilst Direktīvās 66/401/EEK, 66/402/EEK un 2002/57/EK iekļautajiem nosacījumiem. Valsts noteikumi, kas attiecas uz Lietuvā novāktām un pārbaudītām sēklām sniedz tādu pašu garantiju attiecībā uz sēklu īpašībām un to pārbaudes kārtību, identitātes nodrošināšanu, marķējumu un kontroli kā noteikumi, kurus piemēro Kopienā novāktām un pārbaudītām sēklām, ja vien tiek ievēroti papildu nosacījumi, kas attiecas uz sēklu ražošanai paredzētiem augiem un saražotajām sēklām, jo īpaši attiecībā uz iepakojumu marķēšanu.(5) Tādēļ attiecībā uz Lietuvu jānosaka dažu sugu līdzvērtīgums.(6) Tādēļ attiecīgi jāgroza Lēmums 2003/17/EK,IR PIEŅĒMUSI ŠO LĒMUMU.1. pantsLēmuma 2003/17/EK I pielikumā pēc pozīcijas, kas attiecas uz Latviju, iekļauj šādu pozīciju:"Lietuva | Zemkopības ministrija, Viļņa | 66/401/EEK 66/402/EEK 2002/57/EK" |2. pantsŠis lēmums ir adresēts dalībvalstīm.Briselē, 2003. gada 26. maijāPadomes vārdā —priekšsēdētājsG. Drys[1] OV 125, 11.7.1966., 2298./66. lpp. Direktīvā jaunākie grozījumi izdarīti ar Direktīvu 2001/64/EK (OV L 234, 1.9.2001., 60. lpp.).[2] OV 125, 11.7.1966., 2309./66. lpp. Direktīvā jaunākie grozījumi izdarīti ar Direktīvu 2001/64/EK.[3] OV L 193, 27.8.2002., 74. lpp. Direktīva grozījumi izdarīti ar Direktīvu 2002/68/EK (OV L 195, 24.7.2002., 32. lpp.).[4] OV L 8, 14.1.2003., 10. lpp.[5] OV L 193, 20.7.2002., 12. lpp.--------------------------------------------------